जेम्स हेरियट
जेम्स अल्फ्रेड वाइट (3 अक्टूबर 1916 - 23 फरवरी 1995), जिनहें उनके उपनाम जेम्स हेरियट से लोग ज्यादा जानते हैं, एक ब्रिटिश पशु चिकित्सक और साहित्यकार थे। सुंदरलैंड में जन्मे, वाइट ने 1939 में ग्लासगो वेटरनरी कॉलेज से स्नातक की उपाधि प्राप्त करने के बाद, यॉर्कशायर में एक पशु चिकित्सा सर्जन बनने के लिए इंग्लैंड वापस आए, जहाँ उन्होंने लगभग 50 वर्षों तक सेवा करते रहे। वे 1930-1950 के दशक में यॉर्कशायर डेल्स में पशु चिकित्सा पद्धति, जानवरों और उनके मालिकों के बारे में आठ किताबों की एक श्रृंखला लिखने के लिए प्रसिद्ध हैं, जो इफ़ ओन्ली दे कुड टौक के साथ प्रारम्भ हुआ था, जो पहली बार 1970 में प्रकाशित हुई थी। इन दशकों में श्रृंखला पुस्तकों की लगभग 60 मिलियन प्रतियां बिक चुकी हैं। उनके लेखन पर आधारित फ्रेंचाइजी बहुत कामयाब रही। पुस्तकों के अलावा, वाइट की किताबों के कई टेलीविजन और फिल्म रूपांतरण हुए हैं, जिसमें 1975 की फिल्म ऑल क्रिएचर ग्रेट एंड स्मॉल और इसी नाम की बीबीसी टेलीविजन श्रृंखला शामिल है, जिसमें 90 एपिसोड और इसी नाम की 2020 श्रृंखला शामिल है।